cyanic-selkie/wikianc huggingface dataset:
Biskopstien (Tønsberg)
Navnekonflikt
Inntil 2011 het gaten Bispeveien. Den ble omdøpt til Biskopstien for å unngå konflikt med Bispeveien som er navnet på fylkesvei 35 nordover fra Ås i Tønsberg.
Filmfestivalen i Cannes 2004
Cannes Film Festival i 2004 varte fra 12. mai og til 23. mai. Gullpalmen gikk til den amerikanske filmen Fahrenheit 9/11 av Michael Moore.
Metal Gear 2: Solid Snake
Metal Gear 2: Solid Snake (ofte forkortet MG2) er et action-eventyr-snikespill (markedsført som et «Tactical Espionage Game» ) som opprinnelig ble utgitt av Konami eksklusivt i Japan til MSX2 i 1990. Metal Gear 2 ble skrevet og regissert av Hideo Kojima, som også designet MSX2-versjonen av det opprinnelige Metal Gear. Til tross for at en annen oppfølger til Metal Gear ble utviklet under tittelen «Snake's Revenge» (et spill som ble produsert uten at Kojima jobbet med det) og utgitt til NES i Nord-Amerika det samme året, kom det ikke ut en engelsk versjon av MG2 før det ble inkludert som et bonusspill i Metal Gear Solid 3: Subsistence til PlayStation 2 i 2006, nesten 16 år etter at det ble utgitt i Japan.
I spillet må Solid Snake infiltrere Zanzibarland, et tungt beskyttet område i Sentral-Asia, for å redde en kidnappet vitenskapsmann og ødelegge Metal Gear D. Spillet utviklet og videreførte det snikebaserte spillsystemet fra forgjengeren betydelig «på nesten alle områder», og introduserte en kompleks handling som tok for seg temaer som krigføringens natur og spredning av kjernefysiske våpen, og regnes som «et av de beste 8-bit-spillene noen sinne»
Spillbarhet
Metal Gear 2 bygger på det snikebaserte spillsystemet fra forgjengeren. Som i Metal Gear, er spillerens mål å infiltrere fiendens festning mens man unngår å bli oppdaget av soldater, kameraer, infrarøde sensorer og annen overvåkning. De største forskjellene mellom spillbarheten i MG2 og det opprinnelige Metal Gear er gjort med fiendenes egenskaper. Mens fiendene i MG bare kunne se i rette linjer, har fiendene her en synsvidde på 45 grader. De kan også snu hodene til høyre og venstre for å dekke større områder, og de kan bevege seg inn og ut av skjermen (mens de i MG var stasjonert på ett sted). Fiendene kan også høre lyder spilleren lager, som vanligvis oppstår når man slår i veggen, skyter med våpen som ikke er lyddempet, bruker en eksplosiv gjenstand eller går over spesielle typer underlag. Dersom spilleren oppdages av fienden, vil en nedteller bli vist i det øvre høyre hjørnet av skjermen som vil telle ned etter at fienden har mistet synet på spilleren. Når telleren når null, vil fienden ikke være så på vakt lenger, og spillet vil gå tilbake til den normalt igjen.
D E D D går i
D E D D går i er en musikk-EP med A-Laget, utgitt den 13. april 2012.
Metal Gear 2: Solid Snake
Spillbarhet
Spilleren har fått mange nye evner og verktøy for å holde seg skjult og å gjennomføre spillet. For eksempel kan spilleren knele og krabbe i tillegg til å gå, og dette gjør spilleren i stand til å ikke lage lyd, plukke opp landminer og gjemme seg under trange steder, som under skrivebord eller på innsiden av luftkanaler. Mange av våpnene og utstyret fra det første spillet er også med her, i tillegg til nye ting som mekaniske mus som kan brukes til å distrahere fiender, en kamuflert matte og mer. Spilleren trenger heller ikke å redde gisler for å gå opp i nivå (som man måtte i Metal Gear), her får man i stedet flere helsepoeng og evnen til å bære mer hver gang man slår en boss.
Transceiveren har blitt kraftig oppgradert fra det første spillet. Meldingene spilleren får er nå basert på hvor i spillet man er, og hva det gjeldende oppdragsmålet går ut på, i stedet for hvilket rom man er i, og dette gjør det hele mer dynamisk. Transceiveren viser også Snakes fjes og fjeset til hvem enn han kommuniserer med. Man kan også snakke med barn som bor i festningen for å få mer informasjon, og man straffes med å miste helsepoeng hvis man dreper et barn. Spillets områder er mer varierte enn i forgjengeren, og det har også blitt lagt inn flere oppgaver man må gjennomføre for å kunne fullføre spillet. For eksempel må man på et tidspunkt lokke en brevdue med en spesiell type mat, og en annen gang jager man en kvinnelig agent til et dametoalett. Helheten i spillsystemet i Metal Gear 2 la grunnlaget for 3D-oppfølgeren, Metal Gear Solid.
Rollefigurer
Solid Snake, tidligere FOXHOUND-agent og helt fra Metal Gear, returnerer som protagonisten i dette spillet. Hans oppdrag går ut på å redde den tsjekkoslovakiske vitenskapsmannen Dr. Kio Marv fra Zanzibarland. Han får hjelp av et hjelpeteam over radio, bestående av Roy Campbell, McDonnell Miller, George Kessler og Yozef Norden. I tillegg dukker Big Boss opp, FOXHOUND-lederen som viste seg å være en forræder i det første Metal Gear-spillet, og Gray Fox, som forsvant i Metal Gear.
Bossene i spillet er Black Color (Black Ninja i senere versjoner av spillet), en eksperimentell kyborg-ninja som viser seg å være Schneider fra Metal Gear; Running Man, en svært smidig leiesoldat; Red Blaster, en ekspert på granater; Ultra Box (The Four Horsemen i senere versjoner), en tropp med snikmordere; Predator (Jungle Evil i senere versjoner), en ekspert på krigføring i jungel; og Night Sight (Night Fright i senere versjoner), en snikmorder som bruker en state of the art snikedrakt som gjør ham usynlig. Sistebossene i spillet er Gray Fox og Big Boss.
Historie
En omfattende oljekrise får verdensøkonomien til å vakle mot slutten av 1990-tallet, med oljelagre som tømmes raskere enn estimater tilsa. Arbeidet med å starte med alternative energikilder eller forsøk på å bore etter mer olje greier ikke å fylle etterslepet og behovet. For å motvirke problemet finner den tsjekkoslovakiske bioingeniøren Dr. Kio Marv opp en ny type alger, OILIX, som kan produsere en spesiell type hydrokarboner billig og enkelt. Marv presenterte den nye type algen for «World Energy Conference» i Praha, og var på vei til en demonstrasjon i USA da han ble kidnappet av soldater fra Zanzibarland, et sentralasiatisk land etablert i 1997 etter en suksessfull uavhengighetskrig mot CIS. NATO oppdager at lederne i Zanzibarland planlegger å kneble verdenssamfunnet ved å få kontroll over oljesforsyningen gjennom OILIX og kjernefysiske stridshoder stjålet fra gamle lagre merket for demontering i lys av den globale innsatsen for kjernefysisk nedrustning. FOXHOUNDs nye leder, Roy Campbell, tvinger Solid Snake ut av pensjon og sender ham til Zanzibarland for å redde Dr. Marv på julaften 1999.
I løpet av oppdraget møter Snake Holly White, en CIA-agent som utgir seg for å være en journalist, og Gustava Heffner, en STB-agent (statspoliti i gamle Tsjekkoslovakia) og Dr. Marvs livvakt. Han møter også Dr. Pettrovich Madnar, en Metal Gear-ingeniør fra Outer Heaven (introdusert i Metal Gear), som påstår at nok en gang har blitt kidnappet og tvunget til å jobbe på enda et Metal Gear-prosjekt (Metal Gear D-prosjektet), denne gangen for Zanzibarland. Dr. Pettrovich forteller Snake at Big Boss, Snakes gamle sjef, overlevde hendelsene ved Outer Heaven og nå er lederen i Zanzibarland.
Idet Snake, Heffner og Dr. Pettrovich beveger seg mot Zanzibarlands fengsel, blir Heffner drept av en missil skutt av Metal Gear D, og Dr. Pettrovich blir fanget av fienden enda en gang. Mannen som styrte Metal Gear D viser seg å være Gray Fox. Bestemt på å avslutte oppdraget, bekjemper Snake Zanzibarlands elitetropp og kommer frem til Dr. Marvs celle. Snake kommer dessverre frem for sent, og finner Dr. Marvs lik og OILIX-data. Holly forteller Snake at han døde etter å ha blitt torturert av Dr. Pettrovich. I tillegg finner han ut at Pettrovich meldte seg selv og sine tjenester frivillig til Zanzibarland for å avslutte arbeidet på Metal Gear-prosjektet som hevn etter å ha blitt avvist av det vitenskapelige fellesskapet etter hendelsene ved Outer Heaven i det første spillet. Når sannheten avsløres forsøker dr. Pettrovich angriper Snake, men dør i kampen.
Snake møter så Gray Fox i Metal Gear D, og ødelegger til maskinen. De møtes så til en mer rettferdig kamp, mann mot mann, i et minefelt, og Snake dreper ham. I det han forsøker å flykte fra området, møter han Big Boss. Han mistet alt han hadde av våpen og utstyr, så Snake må improvisere og bruke det han finner for som våpen. Det han finner er en lighter og en kanne med aerosol. Av dette lager han en flammekaster, og han slår Big Boss for andre gang. Snake og Holly flykter fra Zanzibarland sammen, og de gir OILIX-formelen til Campbell.
Danmark under VM i friidrett 1997
Danmark deltok under VM i friidrett 1997 (utendørs) fra 1. til 10. august 1997 i Athen i Hellas.
Hanns Lilje
Hanns Lilje (født Johannes Ernst Richard 20. august 1899 i Hannover, død 6. januar 1977 i Hannover) var en tysk luthersk teolog og biskop som var en pioner innen økumenikk. Han markerte seg som en motstander av nazi-regimet i Tyskland og satt i fengsel for dette.
Biografi
Han gjorde tjeneste i 1. verdenskrig etter å ha fullført abitur i 1916, en tjeneste som ga ham Jernkorset. Deretter studerte han teologi og kunsthistorie i Göttingen og Leipzig og ble ordinert til prest i 1924. Deretter hadde han i mange år tjenste som studentprest. I 1932 ble han visepresident i World Student Christian Federation og fra 1934 til 1945 generalsekretær for Det lutherske verdenskonvent.
I utgangspunktet var han positiv til nasjonalsosialismen, men endret syn etter Hitlers maktovertakelsei 1933, da ideen om Gleichschaltung også ble søkt innført i kirken. Sammen med Walter Künneth etablerte Lilje i 1933 Den ungreformatoriske bevegelse, som også Martin Niemöller og Dietrich Bonhoeffer sluttet seg til og som ble en forløper for Bekjennelseskirken i Tyskland under 2. verdenskrig. På grunn av medlemskap i Kreisau-kretsen satt han fengslet i 1944 og 1945 i Berlin og Nürnberg.
Fra 1947 var han biskop i Den evangelisk-lutherske landskirke i Hannover. Samtidig ble han medlem av eksekutivkomiteen i Det Lutherske Verdensforbund, fra 1952 til 1957 var han president. Fra 1948 var han medlem av sentralkomiteen i Kirkenes verdensråd. Samtidig hadde han mange oppgaver for å skape enhet innen den tyske evangeliske kirke. I 1948 grunnla han Deutsches Allgemeines Sonntagsblatt, som utkom frem til år 2000.
Han prekte ofte i radio og var opptatt av å bruke media i kirkens tjeneste.
Juan Hidalgo
Juan Hidalgo de Polanco (født 28. september 1614 i Madrid, død 31. mars 1685) var en spansk komponist og harpist.
Omkring år 1645 ble han leder for hoffets kammermusikanter og hovedkomponist av villancicos, sanger, og musikk for teateret. Hidalgo ble sin tids mest innflytelsesrike komponist i den spansktalende verden. Hans plass innen Spanias teaterhistorie kan sammenlignes med Purcells i Storbritannia og Lullys i Frankrike.
Zarzuela
Zarzuela (katalansk: sarsuela ) er en spansk variant av opera, operette eller opera buffa.
Beskrivelse
Zarzuelaen oppstod på 1600-tallet med en blanding av talte dialoger, sang og orkesterakkompagnement. Navnet kommer fra palasset La Zarzuela som var kongelig residens, og de det siden misten av 1600-tallet ble anordnet Fiestas de Zarzuela. Den første kjente komponisten for sjangeren var Juan Hidalgo (1614-85). Snart kom franske imulser inn, med ballet de cour med populære danser som ble utført til gitar og kastanjetter, med komponister som Sebastián Durón (1660-1716) og Antonio de Literes (1673-1747).
På 1700-tallet ble zarzuelaen umoderne på grunn av den italienske operas innflytelse.
På 1800-tallet opplevde zarzuela en gjenfødelse; den ble populær ved at den nasjonale kulturelle frigjøring ble inledet av zarzuelaer av komponister som Francisco Asenjo Barbieri (1823-94), Emilio Arrieta (1821-94), Ruperto Chapí (1811-1909), Manuel Fernández Caballero (1835-1906) og Tomás Bretón (1850-1923). Teatro del la Zarzuela, som ble etablert i 1856, bidro til denne renessansen.
Fra 1800-tallet av kan zarzuelaene inndeles i to typer, som minner om forskjellen mellom opera og operette:
Egne former for zarzuele utviklet seg på 1800-tallet i Katalonia, og oversjøisk i Mexico, på Cuba og på Filippinene. Populære representanter på 1900-tallet var blant andre Francisco Alonso (1887-1948), Federico Moreno Torroba (1891-1982), Jacinto Guerrero (1895-1951) og Ernesto Pérez Rosillo (1893-1968).
Dalopius
Dalopius er en slekt av biller som hører til familien smellere (Elateridae).
Utseende
Middelsstore (gjerne 7 - 10 millimeter), smale, blankt brunlige til svarte smellere. Antennene er tynne, pronotum hvelvet med rundede sider og utdratte bakhjørner, hårete.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
CHorus Buchus
cHorus Buchus (tidligere Blindern Sangforening) er et mannskor som holder til på Blindern Studenterhjem. Koret har ingen spesielle opptakskrav.
Dalopius
Levevis
De voksne billene flyr godt og treffes ofte flygende, på blomster eller i vegetasjonen. Agriotini har larver som lever i jorda og noen kan gjøre betydelig skade på planterøtter.
Tsjekkia under EM i friidrett 2016
Tsjekkia deltok under EM i friidrett 2016 som blir arrangert 6.–19. juli 2016 i Amsterdam.
CHorus Buchus
cHorus Buchus opptrer i all hovedsak på mange av studenthjemmets arrangementer, men de siste årene har det også opptrådt ved andre anledninger. Sangene i repertoaret er en blanding av innkjøpte arrangementer med originale tekster til egne arrangementer med selvkomponerte tekster, innen alle slags sjangere fra nasjonalromantikken til moderne popmusikk.
Dalopius
Utbredelse
Slekten har en holarktisk utbredelse, med flest arter i Nord-Amerika.
Carlos Correia
Carlos Correia (født 6. november 1933, død 14. august 2021 ) var en bissauguineansk politiker som i flere perioder var statsminister i Guinea-Bissau. Han var statsminister 1991–1994, 1997–1998, 2008–2009 og 2015–2016. Correia tilhørte siden uavhengighetsskrigen mot Portugal partiet Partido Africano para a Independência da Guiné e Cabo Verde (PAIGC) som styrte landet fram til 1999. Han var i 1970 finansminister i regjeringen til Francisco Mendes. På 1980-tallet var han medlem av politbyrået til PAIGC og statsråd med ansvar for landbruk og fiskeri.
CHorus Buchus
Historie
Blindern Sangforening ble stiftet i 1926 av Georg Klem, ett år etter at den første beboeren flyttet inn på Blindern Studenterhjem. I 1930 ble sangforeningen for første gang inaktiv, og den har siden da vært av og på flere ganger.
Foreningen startet opp nok en gang høsten 2004, denne gang med navnet cHorus Buchus, og har, med unntak av en periode mellom 2006 og 2008, holdt det gående siden.
Il Direttore
Il Direttore (italiensk for dirigent) er lederen for cHorus Buchus. Hovedoppgavene er å sørge for at øvelsene blir gjennomført, velge repertoar sammen med øvrige medlemmer, hjelpe med opplæringen av hver stemmegruppe og å være kontaktperson i forbindelse med opptredener. I tillegg er det ofte denne personen som dirigerer koret ved opptreden.
cHorus Buchus utenfor Blindern
Selv om cHorebuchene som oftest opptrer på Blindern, har de ved noen anledninger vært aktive andre steder.
Mot slutten av hvert semester drar koret ut i de sentrale strøkene av Oslo og synger offentlig.
Av større opptredener siden 2011 kan nevnes:
Professor Farnsworth
Hubert J. Farnsworth er en fiktiv karakter fra animasjonsserien Futurama, skapt av Matt Groening. Han er eieren av Planet Express, og er Philip J. Frys tipp-tipp-tipp-tipp(osv)-grandnevø.
Professoren er en sprø vitenskapsmann, en senil, amoralsk og uforutsigbar gammel mann med veldig tykke briller, og finner ofte på forskjellige apparater og dingsebomser. Han har satt minst ett parallelt univers i fare med sine oppfinnelser, og besøkt flere titalls andre universer. Professoren underviser ved Mars University, og har jobbet for MomCorp ved flere anledninger. Men han bruker mesteparten av tiden sin på å finne opp latterlige produkter, eller sende Planet Express-besetningen på selvmordsoppdrag. Som ansatt ved MomCorp, ble han forelsket i administrerende direktør.
Cirka 100 år før TV-seriens tidslinje begynner lærte Farnsworth en ung (ennå ikke professor) Wernstrom, som Farnsworth betraktet som en veldig flink student. Men etter at han returnerte en rapport til Wernstrom med en karakter Wernstrom ikke var fornøyd med, ble de bitre rivaler. Mange episoders viktigste høydepunkter blir introdusert ved at professor Farnsworth kunngjør, «Gode nyheter, alle sammen!» enten for å avsløre hans aller siste oppfinnelser eller beskrive selskapets siste oppdrag. Ved få anledninger hvor han har gode nyheter, åpner han ofte med «Dårlige nyheter, alle sammen!» Professoren kommer flere ganger med gjensidig motstridende uttalelser, bare øyeblikk fra hverandre.
Professoren bekymrer seg sjelden over sikkerheten til resten av mannskapet. Noen av hans mer betydningsfulle oppfinnelser inkluderer blant annet en hatt som avanserte en ape til intelligens på menneskelig nivå. Det blir avslørt at det første mannskapet ved Planet Express ble spist opp av en hval i verdensrommet i år 2961, og kapteinen deres kom tilbake til jordkloden etter at han ble reddet av Turanga Leela i år 3011. Dette ser ut til å være det eneste mannskapet som professoren viste noen følelser mot, og han bestiller et monument for å hedre hans aller første mannskap på 50. årsdagen for deres forsvinning.
Han sender ofte mannskapet sitt på veldig farlige oppdrag, selv om han er klar over at mannskapet sannsynligvis ikke vil komme tilbake i live. Hans oppdrag er vanligvis oppdrag som andre bedrifter aldri ønsker å gjennomføre, for eksempel til mafia-kontrollerte områder eller uformelle leveranser til virus-infiserte planeter. I en episode når mannskapet og romskipet hans blir sendt ut i krig, forsøker Farnsworth umiddelbart å ansette et annet mannskap. Han blir tydeligvis overrasket over å bli avbrutt fordi hans tidligere mannskap kommer tilbake i live. Selv hans familiære forhold til Phillip J. Fry, stopper ham ikke fra å tildele dem livsfarlige leveringsoppdrag.
The Thief and the Cobbler
The Thief and the Cobbler er en ufullendt film regissert av Richard Williams.
Handling
Zigzag beskylder den noble skomakeren Tack for å ha angrepet han. Han møter prinsesse Yumyum som har en ødelagt sko (som hun knekker med vilje) som skomakeren må fikse før Zigzag burer han inne. Når Tack blir ferdig med skoen burer Zigzag han inne. Tack og prinsesse Yumyum blir forelsket i hverandre, og Tack er usikker på om han vil få se henne igjen så han prøver å komme seg fri. Samtidig prøver tyven (som ikke har noe navn) å stjele «de tre gullballene som beskytter gullbyen Bagdad fra død og fordervelse». Samtidig med at tyven klarer å stjele «de tre gullballene« klarer Tack å komme seg fri fra fengslet. Alt kommer i ubalanse når Enøyd og hæren hans planlegger å knuse gullbyen Bagdad.
Om produksjonen
Richard Williams startet produksjonen av filmen i 1964. Han arbeidet mye med reklamer, TV-filmer og spillefilmintroer for å få råd til å fullføre filmen sin. Filmen skulle egentlig hete The thief who never gave up, så endret han det til The Princess and the Cobbler og til slutt holdt han seg til The thief and the cobbler. Etter tjue år hadde han bare fullført tjue minutter av sin. I 1993 hadde han femten minutter igjen av filmen. Da det nærmet seg deadline mistet  Williams kontroll over den, og Miramax forkortet filmen, la til scener og endret enkelte av konseptene.
Filmen kom ut under navnet Arabian Knight i 1993.
The Recobbled Cut
The Recobbled Cut er en nyere versjon av filmen som er redigert etter Richard Williams'opprinnelige konsept. Filmen inneholder noen ufargede sekvenser og noen få deler med storyboardtegninger og animasjonskonsept.
Perspektivkonseptet i filmen
Mange av filmens bakgrunner var tegnet på en måte hvor bakken var tegnet i et flatt perspektiv og husene var tegnet i forskjellige realistiske perspektiv i ett og samme bilde. Mens bakgrunnene var tegnet i et forvridd perspektiv, er karakterene tegnet i et normalt horisontalt perspektiv, noe som ser naturlig ut i helhetsbildet.
Richard Williams har i denne filmen gitt seg mange friheter i bakgrunnskonseptet. Han har i flere tilfeller tegnet normale bakgrunner med realistiske perspektiv.
Filothei (Attikí)
Befolkningsutvikling
Filothei fikk status som landkommune eller «samfunn» (κοινότητα) i 1934 og ble gitt status som bykommune eller «deme» (δήμος) i 1991.
Kommunestyrevalget 1983
Kommunestyrevalget 1983 var et riksdekkende lokalvalg i Norge som fant sted 11. og 12. september 1983. Det ble samtidig avholdt direkte valg til fylkestinget. Det ble holdt omvalg i Beiarn kommune 27. og 28. november 1983, og i Torsken 4. og 5. desember 1983.
Ved valget ble det valgt 13,806 representanter og 18,746 vararepresentanter til landets 454 kommuner. Av representantene var 3,288 kvinner, en økning fra forrige kommunestyrevalg.
3,099,408 personer hadde stemmerett ved valget. Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett for første gang. Dette var begrenset til nordiske lands borgere ved forrige valg. De utenlandske utgjorde om lag 48,000 personer. 2,148,185 personer avga stemme tilsvarende 72,1% valgoppslutning, en nedgang fra forrige kommunestyrevalg. Alle unntatt én kommune gjennomførte valget som forholdstallsvalg. I Modalen var det bare ett godkjent forslag til valgliste. Det ga anledning til å avholde flertallsvalg. Det var for første gang anledning til å føre over kandidater fra én valgliste til en annen.
Arbeiderpartiet ble største parti ved valget, og fikk 38,9 % av stemmene. Dette ga partiet totalt 5,764 representanter, en økning fra 5,232 representanter ved forrige valg. Fremskrittspartiet hadde relativt størst framgang, og stilte egen liste for første gang i mange kommuner.
Resultat av ordførervalgene
£ BF = Felleslister
$Lok = Lokale lister
Flena (Rendalen)
Flena er en elv som munner ut i Storsjøen fra øst i Ytre Rendal.
Elva har utspring i myrområdene på Flenkjølen, og renner i hovedretning mot nordvest. Ved Damfløta 646,9 meter over havet er elva demmet opp med Flendammen. Herfra har det vært drevet tømmerfløting ned til Storsjøen. Ola Hole var fløtningsformann i mellomkrigstida.
Ved Flenfallet 1,5 kilometer opp fra Storsjøen renner elva gjennom et trangt gjel.
Terje Sødal
Terje Sødal arbeider ved Universitetet i Agder som førstelektor på institutt for religion, filosofi og historie. Han har stor interesse for lokalhistorie på Agder og har bidratt med artikler, kronikker og reportasjer i aviser og ulike tidsskrift. Han er også en velbrukt foredragsholder.
Bibliografi
Sødal har gitt ut flere bøker:
Sødal har vært forfatter, medforfatter og redaktør av i rekke publikasjoner:
Nokke feita Vol. 3.5 – Hor & tapte spor – 2008-2011
Nokke feita Vol. 3.5 – Hor & tapte spor – 2008-2011 er et musikkalbum med A-Laget, utgitt i oktober 2012.
Intermedio
Intermedio, eller intermezzo var i den italienske renessansen en forestilling, gjerne med dans, som ble framført som mellomakt i skuespill oppført for å feire spesielle hendelser ved hoffet.
I byer som Firenze og Ferrara var herskerfamilienes bryllup (eller lignende statlige arrangementer) den vanligste anledningen til storslåtte intermedier. De best dokumenterte ble oppført under Medici-familiens bryllupsfester: storhertugen av Toscana finansierte i 1589 ikke mindre enn 18 festivalbøker og andre trykksaker i forbindelse med bryllupet til Ferdinando de' Medici og Christina av Lorraine.
Blomstringstida var seint på 1500-tallet, men det ble skrevet og framført intermedier fra seint 1400-tall og gjennom hele 1600-tallet. Etter 1600 gikk formen inn i operaen, eventuelt som mellomspill. I enkelte sammenhenger kunne det fortsatt brukes intermedier i skuespill.
Lignende former utenfor Italia
En lignende form utviklet seg i Frankrike på samme tid som i Italia. Den franske formen ble kalt intermède og var mer basert på dans enn den italienske.
Engelske masques har mange likheter med det italienske intermedio, men opphavet var ikke som en "filler" mellom aktene.
Intermezzoet i 1700-tallets opera seria viser trekk fra renessanseformen og var korte komiske mellomspill som ble plassert mellom aktene i de ellers «heroiske» seria-verkene.
Den nordtyske kirkemusikk-komponisten Thomas Selle flettet flerkorige motetter som han kalte Intermedien inn mellom bibelhistoriene i sine pasjoner for å oppsummere og kommentere fortellingene.
Thecladoris
Thecladoris er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, avlang, blankt brunesvart trebukk, dekkvingene med tre hakkete, brunoransje tverrbånd. Antennene er tynne og omtrent så lange som kroppen. Pronotum er avrundet firkantet. Dekkvingene er nesten jevnbrede med et par opphøyde lengderibber, beina middels lange med fortykkede, rødlige lår.
Utbredelse
Arten lever i Brasil (Goiás, Mato Grosso).
Students t-fordeling
Students t-fordeling (ofte kalt kun t-fordeling) er en kontinuerlig sannsynlighetsfordeling som brukes ved små sannsynlighetsutvalg (tommelfingerregel under 50).
Fordelingen er oppkalt etter den britiske kjemikeren William Sealy Gosset som redgjorde den under pseudonymet Student. T-fordelingen er sammenlignbar med normalfordelingen ved at den er kurveformet og er symmetrisk rundt gjennomsnittet. T-fordelingen har derimot en lavere snittverdi og høyere varians som følge av kurtosis. T-fordelingen vil gå mot en normalfordeling etterhvert som antall observasjoner går mot uendelig.
Tabell over utvalgets verdier
Følgende tabell er en liste over t-fordelingen med ν frihetsgrader for en- og to-sidet konfidensintervall.
Frihetsgrader angis ved utvalgsstørrelsen (N) minus 1, altså N - 1. Har man et utvalg på 21 personer vil det altså være 20 frihetsgrader. Når utvalget er over 50 vil frihetsgrader for de fleste praktiske formål ikke ha noen betydning.
Merk den siste raden med uendelig mange frihetsgrader viser et avgjørende poeng: en t-fordeling med uendelig mange frihetsgrader er en normalfordeling i samsvar med sentralgrenseteoremet.
Olimpija Rīga
Olimpija Rīga var en latvisk fotballklubb fra Riga, som spilte i eliteserien Virslīga fra 1992 til 1995.
Det kinesiske geovitenskapelige universitet
Det kinesiske geovitenskapelige universitet er et kinesisk nøkkeluniversitet som forvaltes direkte av Folkerepublikken Kinas undervisningsministerium. Det har én campus i Beijings bydistrikt Haidian, og én i Wuhan i provinsen Hubei.
Det er et eliteuniversitet som promoveres også gjennom myndighetenes prosjekt 211.
Campuser
Beijingcampusen er på området for det Beijings tidligere institutt for geologi, ved Xueyuan-gaten. Wuhan-campusen har adresse til Lumo-gaten nr. 388. Der er også det universitetstilknyttede Yifu-museet (逸夫博物館, Yifu bowuguan).
Marie Elisabeth av Sachsen
Marie Elisabeth av Sachsen, (født 22. november 1610 i Dresden, død 24. oktober 1684 i Husum) var hertuginne av Slesvig-Holsten-Gottorp, datter av Johan Georg I av Sachsen og Magdalena Sibylla av Brandenburg.
I 1630 ble hun gift med Frederik III av Slesvig-Holsten-Gottorp. Hun ble enke i 1659 og flyttet året etter til sitt enkesete Husum slott, som hun gjorde til et kultursentrum som mesenat for kunstnere. Hun skrev en tolkning av bibelen i 1664.
Norske kulturhus
Norske kulturhus (NK) er en interesseorganisasjon for konsert- og kulturhus i Norge. Den ble stiftet i 1997 og har 130 medlemmer over hele landet.
Norske kulturhus arbeider for kompetanseheving, arrangerer fagkonferanser, tilrettelegger for regionale samlinger, yter medlemsservice og opptrer som talerør overfor media og bevilgende myndigheter.
Trefningen på Midtskogen
Kampene på Midtskogen var en trefning mellom norske og tyske styrker under angrepet på Norge i 1940, 10. april 1940. Den tyske styrken var samlet av flyattachéen Spiller, målet var å ta kong Haakon VII og norske politikere til fange. Kampene skjedde ved gården Midtskogen, som da lå ved hovedveien mellom Hamar og Elverum (nåværende fylkesvei 1809), omtrent fem kilometer vest for Elverum sentrum. Trefningen endte med at de tyske styrkene trakk seg tilbake etter å ha tapt 2–6 mann og med et ukjent antall sårede. De norske styrkenes seier i trefningen bidro til at konge og regjering slapp unna de tyske styrkene.
Opptakten til trefningen
På grunn av senkingen av «Blücher» hadde kongen og regjeringen sluppet unna tyskernes opprinnelige plan om å ta dem til fange i morgentimene 9. april 1940. De hadde flyktet sammen med Stortinget til Hamar. Dette var en strek i tyskernes planer, og det forhindret at den norske motstanden mot okkupasjonsmakten endte slik den gjorde i Danmark, der konge og regjering tidlig ble satt ut av spill.
Ved 1700-tiden 9. april startet den tyske hauptmann (kaptein) og luftattaché Eberhard Spiller sammen med ca. 100 fallskjermjegere som hadde landet på Fornebu tidligere på dagen, nordover mot Hamar på jakt etter kong Haakon, statsminister Johan Nygaardsvold, stortingspresident C.J. Hambro og Bondepartiets Jon Sundby. De kjørte i Spillers legasjonsbil, en privat bil, en norsk militærlastebil og to busser. Ved Sinsen kapret de to busser, og de tyske soldatene ble da fordelt på de fire bussene. I hver av bussene var det mellom to og fire mitraljøser. Ved Kalbakken stoppet de i tjue minutter og kontrollerte sivile kjøretøyer. Her ble den norske kapteinen Øyvind Øy skutt og drept da han grep etter sin pistol.
Tyskene ble obervert da de passerte Kløfta, og general Jacob Hvinden Haug varslet Hærens overkommando som holdt til på Eidsvoll landsgymnas. Beskjeden ble gitt videre til Hamar, og kongen, regjeringen og Stortinget forflyttet seg videre til Elverum. Senere på kvelden avholdt Stortinget møte på Elverum folkehøgskule der Elverumsfullmakten ble formulert.
VM i fotball 2014 – Gruppe G
Gruppe G i VM i fotball 2014 bestod av Tyskland, Portugal, Ghana og USA. Denne gruppen ble i likhet med gruppe B og D betraktet som «dødens gruppe» av mange medier. Kampene i gruppe G ble spilt mellom 16. og 26. juni 2014.
Trefningen på Midtskogen
Opptakten til trefningen
På ordre fra generalstabssjef Rasmus Hatledal ble det forberedt sprenging for blokkering av veien langs Mjøsa sør for Tangen stasjon. Tyskerne rakk å passere før sprengningen kunne utføres. Det ble også satt opp veisperring sør for Hamar, men nordmennene trakk seg tilbake før det ble større kamp.
VM i fotball 2014 – Gruppe G
Gruppespillet endte med at Tyskland gikk videre til sluttspillet som gruppevinner med sju poeng, etter at laget vant sine kamper mot Portugal og USA, samt spilte uavgjort mot Ghana. USA tok seg også videre som toer i gruppen med fire poeng, etter å ha både vunnet en kamp, tapt en og spilt en uavgjort. Portugal fikk også fire poeng, men hadde dårligere målforskjell enn USA, og ble derfor slått ut sammen med Ghana.
Trefningen på Midtskogen
Opptakten til trefningen
Da tyskerne skjønte at kongen og regjeringen hadde reist videre, fortsatte de mot Elverum ved 01-tiden om natta. Ved Midtskogen kom det til kamp. Der lå styrker fra Terningmoen, herunder et rekruttkompani fra Hans Majestet Kongens Garde, i tillegg til en del lokale skytterlagsfolk, i stilling. I alt ca. 90 mann. De norske styrkene ble ledet av major Olaf Helset som da var fungerende sjef ved Skyte- og vinterskolen for infanteriet. Oberst Otto Ruge, som da var generalinspektør for infanteriet og som neste dag ble utnevnt til kommanderende general, var også til stede på Terningmoen.
VM i fotball 2014 – Gruppe G
Vinneren av gruppe G (Tyskland) møtte toeren i gruppe H (Algerie) i åttendedelsfinalen som ble spilt 30. juni, mens toeren i gruppe G (USA) møtte vinneren av gruppe H (Belgia) i åttendedelsfinalen som ble spilt 1. juli.
Trefningen på Midtskogen
Selve trefningen
Sjefen for Østoppland Infanteriregiment nr. 5, Hans Sommerfeldt Hiorth, beordret på eget initativ sperringer ved Midtskogen og Sagstua som ligger med to-tre kilometers mellomrom vest for Terningmoen. Begge steder er det bruer over elva Terninga. Styrker fra gardekompaniet var på plass med 25–30 mann begge steder ved 20-tiden om kvelden. Etter midnatt kom det i tillegg en improvisert avdeling på rundt 60 mann fra Terningmoen. Ved Midtskogen var styrkene utstyrt med to Colt-mitraljøser og Krag-Jørgensen-geværer. Det var klarvær, kuldegrader og over en halv meter snø.
VM i fotball 2014 – Gruppe G
Tidligere møter i VM-sammenheng
Nedenfor er en oversikt over tidligere møter i VM-sluttspill mellom lagene i gruppen:
Trefningen på Midtskogen
Selve trefningen
Formålet med sperringen ved Midtskogen var å stoppe bilene og tvinge tyskerne til fots ut i den dype snøen, hvorpå de kunne bli stoppet ved Sagstua. Mitraljøsene skulle skyte mot sperringen, mens geværene skulle brukes til å gi ild fra flankene.
VM i fotball 2014 – Gruppe G
Tyskland − Portugal
Disse to lagene hadde før dette oppgjøret spilt 17 kamper mot hverandre, deriblant bronsefinalen i VM i 2006 som Tyskland vant 3−1. Siste møte var i gruppespillet i EM i 2012, som Tyskland vant 1−0.
Trefningen på Midtskogen
Selve trefningen
Sperringen ved Midtskogen ble laget med tømmerstokker på brua over Terninga, to militære lastebiler i snøkanten på hver side av veien like vest for brua og to andre lastebiler kilt mellom disse. Trafikken var så stor på Hamarvegen den natta at det ble en flere hundre meter lang kø med biler, og tyskerne ble stoppet lenger vest enn planlagt da de kom ved halv to-tiden.
VM i fotball 2014 – Gruppe G
Ghana − USA
Ghana og USA hadde møtt hverandre to ganger tidligere, i begge tilfeller i VM hvor Ghana slo ut USA i to VM-turneringer etter hverandre. Ghana vant 2−1 i gruppespillet i VM i 2006, og igjen med samme resultat etter ekstraomganger i åttendedelsfinalen i VM i 2010.
Trefningen på Midtskogen
Selve trefningen
Den tyske styrken forlot Hamar kl 1:00 natt til 10. april, og de nådde Midtskogen mellom 1:30 og 2:00. De norske styrkene åpnet ild da tyskernes biler stanset. Tyske soldater forsøkte å ta seg frem til Midtskogen gård der det ble kraftig skuddveksling. Tyskerne kom til Midtskogen gård rundt klokken 3:00.
VM i fotball 2014 – Gruppe G
Tyskland − Ghana
Disse to lagene hadde møtt hverandre to ganger tidligere; i en privatlandskamp i 1993 som Tyskland vant 6−1, og i en gruppespillkamp i VM i 2010 som Tyskland vant 1−0. Kampen i 2010 var første gang i VM-historien at to brødre spilte mot hverandre, med Jérôme og Kevin-Prince Boateng som deltok på hvert sitt landslag. Begge var tatt ut i sine lags respektive tropper til VM i 2014. Dette møtet mellom Tyskland og Ghana ble andre gang Boateng-brødrene møttes i et VM.
Trefningen på Midtskogen
Selve trefningen
Dermed ble ikke den opprinnelige planen effektiv, og fløytroppene måtte forflyttes. Mens dette foregikk åpnet tyskere kraftig ild. Sporlysgranater satte låven i brann og lyste opp de norske styrkene som lå omkring gården. Én hest og fem kyr brant inne. Det ble skuddveksling mellom fløytroppene og tyskerne, som var for langt unna til å kunne beskytes med mitraljøsene som var ved stallen på gården. Men snart kunne man se tyskere rykke fram langs bilkolonnen foran sperringen, men mitraljøsene virket ikke i den sterke kulda. Etter febrilsk innsats klarte mannskapet få igang den ene så den kunne bestryke området ved alléen der tyske styrker rykket fram. Andre tyskere snek seg fram til gården fra nordsiden. De kastet håndgranater, men de gjorde ikke stor skade i den dype snøen.
VM i fotball 2014 – Gruppe G
USA − Portugal
USA og Portugal hadde spilt mot hverandre fem ganger tidligere, deriblant en gruppespillkamp i VM i 2002 som USA vant 3−2. Lagene stod med to seire hver før denne kampen. Den portugisiske forsvarsspilleren Pepe hadde karantene på grunn av utvisning i forrige kamp mot Tyskland, og kunne følgelig ikke spille denne kampen.
USA − Tyskland
Disse to lagene hadde møtt hverandre ni ganger tidligere, deriblant i to VM-kamper, med Tyskland som vinner begge gangene (1998, gruppespill: 2−0; 2002, kvartfinale: 1−0). USA hadde vunnet tre av de tidligere oppgjørene, mens Tyskland hadde vunnet seks.
Trefningen på Midtskogen
Selve trefningen
De norske soldatene fikk kun lette skader i trefningen mens 3–4 tyske soldater ble drept. Eberhard Spiller ble alvorlig såret i trefningen og døde senere på Hamar sykehus under operasjon.
VM i fotball 2014 – Gruppe G
USA − Tyskland
Den nåværende landslagssjefen for USA, Jürgen Klinsmann, spilte for Tyskland i tre VM-sluttspill (han scoret det andre målet i kampen mot USA i VM i 1998), og var også med på å lede Tysklands landslag i 2006 med den nåværende tyske landslagssjefen Joachim Löw som hans assistent. Löw ble ansatt som ny landslagssjef etter VM-turneringen det samme året.
Trefningen på Midtskogen
Etter trefningen
De norske styrkenes seier bidro til at kongen og regjeringen slapp unna de tyske styrkene. Trefningen viste at det norske forsvaret kunne møte de angripende styrkene på noenlunde like vilkår siden tyskerne ikke kunne dra nytte av sitt moderne overtak med fly og panservogner.
VM i fotball 2014 – Gruppe G
Portugal − Ghana
Disse to lagene hadde aldri møtt hverandre i offisiell sammenheng tidligere. Portugal hadde bare spilt mot et afrikansk lag tre ganger tidligere i VM-historien (1986, gruppespill: Marokko 3−1 Portugal; 2006, gruppespill: Portugal 1−0 Angola; 2010, gruppespill: Portugal 0−0 Elfenbenskysten). Den ghanesiske midtbanespilleren Sulley Muntari var suspendert til kampen som følge av å ha pådratt seg gult kort i de to foregående kampene.
Trefningen på Midtskogen
Etter trefningen
Den tyske retretten fra Midtskogen er ofte blitt beskrevet som en svært negativ hendelse for den norske hæren. Ved bruk av norske soldater som menneskelige skjold (i tillegg til å spille på den ekstremt forvirrede politiske situasjonen landet var i) fikk tyskerne avdeling etter avdeling til å overgi seg og legge ned våpnene. Dette var et stort slag mot den norske hæren som var i ferd med å mobiliseres i det indre Østlandet.
Litteratur
Oppgitt kronologisk etter utgivelsesår.
Korup nasjonalpark
Korup nasjonalpark er en nasjonalpark som ligger i vestre Kamerun langs grensen mot Nigeria. Den består for det meste av 1259 kvadratkilometer med tropisk regnskog med et stor biologisk mangfold. Over femti forskjellige arter store pattedyr lever i området. Nasjonalparken ble grunnlagt i 1986.
Korup nasjonalpark ligger i økoregionen Cross-, Sanaga- og Bioko-kystskogene, og flere større, urørte skogsområder ligger innenfor nasjonalparken.
Tropylium kation
I organisk kjemi er tropylium kationet (eller tropylium ionet) en aromatisk forbindelse med formelen [C7H7]+. navnet stammer fra molekyl tropin (som selv er oppkalt etter molekylet atropin). Salter av tropylium kationet kan være stabile, f.eks., tropylium tetrafluoroborat. Det kan være sammensatt av cycloheptatrien (tropylidene) og brom eller fosfor pentaklorid.
Det er et vanlig heptagonal, plan, syklisk ion med 6 π-elektroner (4n + 2, der n = 1), som oppfyller Hückel regelen av aromatiaromatisitet. Det kan koordineres som en ligand til metallatomer.
Massespektrometri
Tropyliumionet blir ofte observert i massespektroskopi i form av et signal på m/z = 91 og brukes i massespektroskopianalyse. Dette fragmentet er ofte funnet for aromatiske forbindelser som inneholder en benzylenhet. Ved ionisering vil benzyl-fragment danner et kation (PhCH<span style="display:inline-block;margin-bottom:-0.3em;vertical-align:-0.4em;line-height:1em;font-size:80%;text-align:left"><sup style="font-size:inherit;line-height:inherit;vertical-align:baseline">+ <sub style="font-size:inherit;line-height:inherit;vertical-align:baseline">2 ), som omformer seg til det svært stabile tropyliumkationet (C<span style="display:inline-block;margin-bottom:-0.3em;vertical-align:-0.4em;line-height:1em;font-size:80%;text-align:left"> <sub style="font-size:inherit;line-height:inherit;vertical-align:baseline">7  H<span style="display:inline-block;margin-bottom:-0.3em;vertical-align:-0.4em;line-height:1em;font-size:80%;text-align:left"><sup style="font-size:inherit;line-height:inherit;vertical-align:baseline">+ <sub style="font-size:inherit;line-height:inherit;vertical-align:baseline">7  ).
Lillian Harriet
Lillian Harriet Bernitt (født 26. november 1942 i Trondheim) er en norsk pop- og jazzsanger. Hennes mest kjente norske slager er «Som om sommeren» (Triola, 1967).
Karriere
Hun sang offentlig for første gang i en talentmønstring på Sentrum kino i Trondheim i 1954, og ble etter hvert benyttet som vokalist ved flere lokale arrangementer i Trondheim. Hennes platedebut kom i 1957 med «Dine øyne er så blå». På 1960-tallet var hun fast vokalist med Asmund Bjørkens orkester. Hun fikk etter hvert engasjementer over hele Norge og var på revyturné med Martin Ljung i Sverige. Hun deltok i musikkfestivaler i utlandet på slutten av 60-tallet og fikk juryens ærespris på en festival i Romania i 1970. Hun deltok i de norske Grand Prix-finalene i 1973 og 1974. Fra 1974 var hun hovedsakelig aktiv i Tyskland med sin egen jazzgruppe, og på verdensturnéer med dansebandet Studiker.
Hun var aktiv som artist fram til 1995. Fra 2003 har hun vært bosatt i Rostock i Tyskland.
Kuppam
Kuppam er en by i Chittoor distriktet den indiske delstaten Andhra Pradesh. Den ligger omtrent 105 kilometer fra Bangalore, hovedstaden i Karnataka.
Ifølge den indiske folketellingen i 2001 hadde Kuppam en folkemengde på 18,803. Menn sto for 51% av befolkningen og kvinner for 49%. Hovedspråkene i Kuppam er tamilsk og telugu. En liten del taler også kannada.
Kristine Kujath Thorp
Kristine Kujath Thorp (født 1992) er en norsk skuespiller, produksjonsdesigner og forfatter fra Oppsal og Tveita i Oslo.
Filmfestivalen i Cannes
Filmfestivalen i Cannes er en filmfestival som har blitt avholdt årlig i feriebyen Cannes, sør i Frankrike, siden 1946 med noen få unntak.
Kristine Kujath Thorp
Biografi
Hun har også hatt større roller i filmene i Den største forbrytelsen fra 2020 og spilte hovedrollen i katastrofefilmen Nordsjøen fra 2021 og Syk pike fra 2022. For Syk pike ble hun kåret til beste skuespiller under Filmkritikerprisen 2023 og under Dublin International Film Festival 2023. Hun ble nominert til Amandaprisen i klassen beste kvinnelige skuespiller for både Nordsjøen og Syk pike under henholdsvis Amandaprisen 2022 og 2023.
Filmfestivalen i Cannes
På grunn av det store mediasøkelyset, blir festivalen gjestet av mange filmstjerner og er et populært sted for filmprodusenter som vil skape blest rundt sine nye filmer, og selge dem til distributørene som kommer fra alle verdenshjørner.
Den mest prestisjebetonte prisen utdelt i Cannes er Palme d'Or (Gullpalmen) for beste film; det hender en gang i blant at den blir delt mellom flere filmer samme år. Festivaljuryen, satt sammen av en liten gruppe internasjonale personligheter i industrien, gir også ut flere priser, deriblant Grand Prix (den nest mest prestisjetunge prisen).
Tidlig historie
Så tidlig som 1938 begynte den franske undervisnings- og kulturminister Jean Zay å planlegge for den første filmfestivalen i Cannes. Blant filmene som var planlagt vist, var den amerikanske Trollmannen fra Oz. Men på grunn av andre verdenskrig ble det ikke virkeliggjort før i 1946. Grunnen til at man ville skape en stor internasjonal filmfestival, var for å konkurrere ut den daværende største filmfestivalen i Venezia, som ble styrt av fascister og nazister.
På den første filmfestivalen i 1946 vist man blant annet filmer som Rom – åpen by av Roberto Rossellini, Gilda av Charles Vidor, Notorious av Alfred Hitchcock og den svenske Iris och löjtnantshjärta av Alf Sjöberg.
Fra 20. september 1946 har så filmfestivalen rullet årvisst, med få unntak. I 1938 og 1940 bortfalt den på grunn av finansieringsproblemer. Under student- og arbeiderstreikene i mai 1968 ble festivalen avbrutt den 19. mai, da flere regissører sluttet opp om revolten. Kvelden før hadde Louis Malle gått ut av juryen. Malle, François Truffaut, Claude Berri, Jean-Gabriel Albicocco, Claude Lelouch, Roman Polański og Jean-Luc Godard trengte seg inn i storsalen i Palais des Festivals og krevde avbrytelse av forestillingen som en markering av solidaritet med de streikende arbeidere og studenter. Aksjonen ble vurdert som et svar på at Henri Langlois kort før var blitt avsatt som direktør fra Cinémathèque française.
Gullpalmen tilkom festivalen først i 1955.
Gunnar Bolstad
Fra 1989 til 1990 og i 1994 satt han som redaktør for Naturvernforbundets tidsskrift Natur & miljø. Han var redaktør for Natur&Miljø Bulletin fra starten i 1989 til 1994. I 1993 ga han ut debattboka "Inn i drivhuset" om norsk klimapolitikk.
Fra 1997 til 2002 var han generalsekretær i Europabevegelsen i Norge. Bolstad har senere arbeidet som spesialrådgiver i Noregs forskingsråd.
Han har skrevet to bøker om Stortingets tidlige historie – henholdsvis om det første og det tredje ordentlige storting. I 2015 startet han nettstedet Oslohistorie.no.
Huambo
Huambo, tidligere Nova Lisboa, er en by i Angola. Byen ligger på Bié-platået og er hovedstaden i provinsen Huambo. Byen ligger 220 km øst for Benguela og 600 km sørøst for Luanda.
Huambo ble grunnlagt i 1912 og i en periode var det planer om at byen skulle bli den nye hovedstaden i landet. Byen het Nova Lisboa fra 1928 til 1975. Under borgerkrigen i Angola ble byen alvorlig ødelagt, men den er likevel Angolas nest største by. Innbyggertallet i byen ligger på om lag 340 000 (estimert for 2010).
European Distance and E-Learning Network
European Distance and E-Learning Network, forkortet EDEN og opprinnelig kalt European Distance Education Network, ble etablert i 1991. EDEN er en internasjonal pedagogisk forening, åpen for institusjoner og enkeltpersoner som arbeider med e-læring, nettstudier, nettstøttet læring, og fleksibel utdanning generelt. Foreningens medlemmer har allsidig og bred kompetanse, og EDEN dekker alle nivåer av formell og ikke-formell opplæring. EDEN er en non-profit-organisasjon, registrert som aksjeselskap under engelsk lov.
Organisasjonen mål er å stimulere fagfolk i Europa og utenfor til å utvikle og dele kunnskap om temaer innen fjernundervisning, nettbasert utdanning, og e-læring. Videre skal organisasjonen bidra til å fremme retningslinjer og praksis innen dette fagfeltet. EDEN har mer enn 200 institusjonelle medlemmer og over 1200 medlemmer i nettverket Network of Academics and Professionals (NAP). EDEN arrangerer årlige konferanser som tiltrekker seg mer enn 550 deltakere, og holder i tillegg konferanser rettet mot forskning og utdanningssektoren annenhvert år. EDEN har lansert og driver forskningstidsskriftet Journal of Open, Distance and E-Learning (EURODL), og gir også støtte og råd til en rekke europeiske prosjekter innen feltet IKT og læring. Eden er nyttig nettverk for fagmiljøet, og et faglig fellesskap for bedre læring.